SEI SOLO I | Recital Elicia Silverstein | Integrala Sonatelor și Partitelor de J. S. Bach pentru vioară solo
2025-12-06 19:00 - 20:30 (Europe/Bucharest) | Sala ARChA, UPT, Bd. Mihai Viteazu, nr. 1, UPT, Timișoara
Seara de 6 decembrie deschide Festivalul Musica Ricercata Op. 8 | Triade cu primul episod al explorării monumentalei colecții de Sonate și Partite pentru vioară solo de Johann Sebastian Bach, în interpretarea excepționalei violoniste Elicia Silverstein.
Recunoscută pentru profunzimea lecturii sale muzicale și pentru sensibilitatea cu care abordează repertoriul baroc, Silverstein invită publicul într-o călătorie sonoră în care spiritualitatea, arhitectura contrapunctică și eleganța discursului se împletesc în mod armonios.

SEI SOLO II | Recital Elicia Silverstein | Integrala Sonatelor și Partitelor de J. S. Bach pentru vioară solo
2025-12-07 19:00 - 20:30 | Sala ARChA, UPT, Bd. Mihai Viteazu, nr. 1, UPT, Timișoara
Recitalul din 7 decembrie aduce în prim-plan cea de-a doua parte a integralei Sonatelor și Partitelor pentru vioară solo de Johann Sebastian Bach, completând astfel panorama artistică deschisă în seara precedentă.
Elicia Silverstein își continuă demersul interpretativ cu aceeași finețe și claritate emoțională, oferind publicului o înțelegere profundă a universului bachian. În această a doua etapă, virtuozitatea, introspecția și rigoarea muzicală ating un echilibru desăvârșit, transformând recitalul într-o experiență deopotrivă revelatoare și memorabilă.

FANTASIA | Recital Aurelia Vișovan - clavecin
2025-12-09 19:00 - 20:30 | Sala ARChA, UPT, Bd. Mihai Viteazu, nr. 1, UPT, Timișoara
Clavecista Aurelia Vișovan aduce pe scena Festivalului Musica Ricercata Op. 8 | Triade un program rafinat, dedicat celor doi titani ai barocului: Domenico Scarlatti și Johann Sebastian Bach.
Recunoscută pentru eleganța tehnică și pentru strălucirea interpretării, artista propune un dialog sonor între exuberanța iberică a sonatelor lui Scarlatti și echilibrul arhitectural al creației bachiene.

Începe Anul Nou cu Filarmonica Banatul | -40% din prețul biletelor la concertele lunii ianuarie 2026
2025-12-10 10:00 - 2026-01-01 00:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Începe Noul An cu Filarmonica Banatul Timișoara!

Te așteaptă o selecție specială de concerte la început de an, acum cu -40% la biletele cu preț întreg de la parterul Sălii Capitol.

Alege-ți locul și trăiește seri simfonice memorabile!

Ofertă valabilă până la 31 decembrie 2025. Reducerea se aplică exclusiv biletelor cu preț întreg de la parter; celelalte categorii rămân la preț standard.

Ne vedem în sală!

ARTA FUGII | Orchestra simfonică a Filarmonicii Banatul Timișoara | Dirijor: Gabriel Bebeșelea
2025-12-12 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Concertul aduce în prim-plan una dintre cele mai fascinante creații ale lui Johann Sebastian Bach – Arta fugii, prezentată în versiunea orchestrală realizată de Erich Bergel.
Sub conducerea lui Gabriel Bebeșelea, cunoscut pentru pasiunea sa de a redescoperi și recontextualiza capodoperele vechi, Arta Fugii devine nu doar un exercițiu de admirație față de geniul lui Bach, ci și o meditație sonoră asupra ordinii, echilibrului și eternității în muzică.
Scrisă în ultimii ani ai vieții, Arta fugii este o sinteză a gândirii muzicale bachiene, un studiu al contrapunctului dus la perfecțiune și, în același timp, o reflecție asupra ordinii și echilibrului din muzică. Lucrarea a rămas neterminată și fără o instrumentație indicată, fapt care a inspirat de-a lungul timpului numeroase versiuni și interpretări. Transcrierea lui Erich Bergel – dirijor și compozitor cu origini transilvănene, apreciat pentru viziunea sa clară și spirituală asupra muzicii lui Bach – aduce aceste pagini în spațiul simfonic, păstrând rigoarea contrapunctului, dar îmbogățindu-le cu o paletă orchestrală luminoasă și echilibrată.

HÄNDEL GALA | Ansamblul Musica Ricercata | Dirijor: Gabriel Bebeșelea | Soliști: Julia Lezhneva – soprană, Valer Sabadus – contratenor
2025-12-14 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Festivalul Musica Ricercata Op. 8 | Triade se încheie cu o seară festivă dedicată integral operei și muzicii vocale ale lui Georg Friedrich Händel. Sub bagheta lui Gabriel Bebeșelea, Ansamblul Musica Ricercata îi are ca invitați pe doi dintre cei mai străluciți interpreți de muzică barocă: soprana Julia Lezhneva și contratenorul Valer Sabadus.
Programul reunește arii de mare virtuozitate și pagini orchestrale pline de dramatism și strălucire. O gală dedicată virtuozității și emoției – un final triumfal al festivalului.
____________
Julia Lezhneva
„…cantilene sublime, cu ornamente țesute ca firele de argint, staccaturi cu elasticitatea unei trambuline și triluri perfect echilibrate… și o stăpânire tulburătoare a messa di voce.” (FAZ, 2021)Süddeutsche Zeitung o numește „o magiciană capabilă să facă vocea să dispară și să creeze adevărate artificii vocale”.
Cariera internațională a Juliei Lezhneva a explodat în 2010, când a impresionat la Classical Brit Awards în Royal Albert Hall, la invitația lui Dame Kiri Te Kanawa. De atunci, artista a devenit o prezență constantă pe scene de prim rang, având debuturi remarcabile cu Berliner Philharmoniker, la Musikverein Viena și la Mozartwoche Salzburg. În 2023 a cântat pentru prima dată la Teatro alla Scala în Carlo il Calvo, iar sezonul 2024/25 marchează debuturile cu LA Philharmonic și Atlanta Symphony.
Este invitată regulat de orchestre precum Gewandhausorchester Leipzig, Deutsche Kammerphilharmonie Bremen, RSB, Orquestra Nacional de España sau Seattle Symphony și colaborează cu dirijori de prestigiu: Adam Fischer, Giovanni Antonini, Herbert Blomstedt, Emmanuelle Haïm, Paavo Järvi, Vladimir Jurowski și Andrea Marcon. Participă frecvent la festivaluri importante – Salzburg, Lucerna, Schleswig-Holstein, Sion, Bayreuth Baroque.
Pe scena lirică s-a remarcat în Alcina (Hamburg, 2018), urmată de roluri în Il barbiere di Siviglia, Agrippina, Don Giovanni și Le nozze di Figaro. A evoluat în oratorii și opere sacre de Bach, Händel, Vivaldi, Haydn și Mahler, iar în 2024 a colaborat pentru prima dată cu Ton Koopman în Esther.
Născută în 1989 pe Insula Sahalin, Julia Lezhneva a studiat pianul și canto-ul încă din copilărie. Câștigătoare a unor competiții internaționale de prestigiu, a devenit rapid una dintre cele mai apreciate soprane ale generației sale. Printre mentorii săi se numără Dennis O’Neill, Yvonne Kenny, Elena Obraztsova, Alberto Zedda, Richard Bonynge și Thomas Quasthoff.
____________
Valer Sabadus
Este unul dintre cei mai apreciați contratenori ai generației sale, distins prin timbrul său strălucitor, agilitatea vocală remarcabilă și expresivitatea profundă. Interpretările sale, caracterizate de o sensibilitate muzicală rară și o tehnică impecabilă, l-au impus rapid în lumea muzicii baroce și nu numai, devenind un reper pentru repertoriul dedicat vocii de contratenor.
Colaborează în mod constant cu ansambluri de prestigiu, precum Il Pomo d’Oro, Freiburger Barockorchester, Lautten Compagney Berlin sau Concerto Köln, construind împreună proiecte artistice de mare impact. Prezența sa scenică este solicitată pe importante scene internaționale – Opera din Zürich, Théâtre des Champs-Élysées, Bayerische Staatsoper – precum și la festivaluri consacrate, precum Salzburg Festival, Bayreuth Baroque, Ludwigsburg sau Händel-Festspiele Halle.
Repertoriul lui Valer Sabadus acoperă un arc larg, de la opere baroce semnate de Händel, Hasse sau Porpora, până la lucrări clasice, romantice și contemporane, demonstrând o versatilitate interpretativă rar întâlnită. De asemenea, discografia sa premiată reflectă rafinamentul cu care abordează fiecare partitură și dorința de a explora permanent noi teritorii artistice.
Născut în 1986 în România și format la Hochschule für Musik und Theater München, Valer Sabadus a devenit în scurt timp una dintre vocile marcante ale scenei internaționale, un artist care captivează prin eleganță, profunzime și o prezență artistică inconfundabilă.

REFLECTIONS AND RESONANCE | Valentin Răduțiu - violoncel, Eva Garet - pian
2025-12-16 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Violoncelistul Valentin Răduțiu (Artist în Rezidență al Filarmonicii Banatul Timișoara în Stagiunea 2025 – 2026) și pianista Eva Garet vă invită la un dialog sonor captivant, marți, 16 decembrie 2025, de la ora 19:00, la Sala Capitol.
Reflections and Resonance propune o călătorie muzicală ce traversează expresivitatea interioară, dramatismul romantic și strălucirea virtuozității, într-un program ce reunește trei compozitori de referință ai repertoriului pentru violoncel și pian.
Seara se deschide cu Sonata pentru violoncel solo, op. 8 de Zoltán Kodály, una dintre capodoperele secolului XX. Urmează Sonata în sol minor pentru violoncel și pian, op. 19 de Serghei Rahmaninov. Recitalul se încheie cu spectaculoasele Variațiuni pe o temă de G. Rossini de Niccolò Paganini, o demonstrație de virtuozitate și rafinament și strălucire tehnică.

Recviem IN MEMORIAM dedicat victimelor comunismului | Dirijor: AZIS SADIKOVIC
2025-12-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sub bagheta dirijorului Azis Sadikovic, Orchestra simfonică și Corul „Ion Românu” ale Filarmonicii Banatul Timișoara dau glas unui proiect de o profunzime rară – Recviem IN MEMORIAM, o creație colectivă dedicată victimelor comunismului din Europa Centrală și de Est.
Această lucrare, semnată de șapte compozitori proveniți din șapte țări marcate de aceeași istorie frământată, reunește într-un limbaj contemporan experiențe, suferințe și speranțe comune. Fiecare parte a lucrării poartă amprenta unei culturi, dar și a unei dureri universale, transformând tăcerea în muzică și memoria în emoție.
Soliștii Luiza Fatyol (soprană), Martiniana Antonie (mezzosoprană), Marius Budoiu (tenor) și Alin Anca (bas) dau glas acestei evocări colective, într-o seară în care muzica devine mărturie și omagiu.

CHRISTMAS BLESSINGS | Concert coral de colinde | Dirijor: Iosif Todea
2025-12-19 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest concert au fost vândute! Vă mulțumim pentru interes!
_______

Intră într-o atmosferă magică de sărbătoare alături de Corul „Ion Românu”, care aduce la viață cele mai frumoase colinde din repertoriul românesc și internațional. Sub conducerea maestrului Iosif Todea, vocea corului creează o experiență muzicală caldă și plină de emoție, în care tradiția și bucuria Crăciunului se împletesc armonios.
De la colindele cunoscute ce ne amintesc de copilărie, până la melodii internaționale ce aduc un farmec universal sărbătorilor, acest concert este o experiență sonoră a spiritului autentic al Crăciunului.
Vino să trăiești un Crăciun autentic, în sunetul colindelor, alături de Corul „Ion Românu” al Filarmonicii Banatul Timișoara, vineri, 19 decembrie 2025. Concertul coral de colinde are loc la Sala Capitol, de la ora 19:00.

NEW BEGINNINGS | Concert simfonic extraordinar de Anul Nou | Dirijor: VLAD IFTINCA, soliști: CLAUDIA MUSCHIO - soprană, ALBERTO ROBERT - tenor
2025-12-30 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest concert au fost vândute! Vă mulțumim pentru interes!
_____
Filarmonica Banatul Timișoara vă invită să încheiați anul într-o atmosferă plină de strălucire și emoție, la tradiționalul concert simfonic extraordinar de Anul Nou intitulat New Beginnings.
Sub bagheta dirijorului Vlad Iftinca, orchestra va oferi un program vibrant, menit să celebreze speranța și bucuria unui nou început.
Seara va fi îmbogățită de prezența a doi invitați de excepție: soprana Claudia Muschio, o voce de o finețe și expresivitate remarcabile, și Alberto Robert, tenor apreciat pentru timbrul său cald și interpretările pline de pasiune.
Programul concertului reunește lucrări îndrăgite din repertoriul simfonic și liric internațional, aducând pe scenă energia vitală și rafinamentul specific marilor concerte de Anul Nou.

SOLD OUT | WALTZES AND WHIRLWINDS | Orchestra simfonică a Filarmonicii Banatul Timișoara | Dirijor: Cristian Spătaru
2026-01-09 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest concert au fost vândute! Vă mulțumim pentru interes!
___________
De la strălucirea deschiderii cu Liliacul până la emoția inconfundabilă a Dunării albastre, Filarmonica Banatul Timișoara invită publicul să pășească în Noul An într-un cadru festiv. O călătorie muzicală plină de grație, energie și rafinament vienez. Sub bagheta dirijorului Cristian Spătaru, Orchestra simfonică a Filarmonicii Banatul explorează cele mai îndrăgite pagini semnate de Johann și Josef Strauss, într-un program ce îmbină valsuri ample, polci efervescente și momente de virtuozitate orchestrală.
La mulți ani!

Lollie Tunes | Recital educativ - Muzică din desene animate (2–7 ani)
2026-01-10 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un recital educativ dedicat copiilor între 2 și 7 ani, în care universul desenelor animate se împletește cu muzica live. Publicul va recunoaște teme familiare din filme și animații, reinterpretate prin aranjamente originale, într-o experiență interactivă și plină de energie.
Prezentatorul Ionuț Marian Pîrvulescu îi va ghida pe cei mici pentru a descoperi frumusețea sunetelor interpretate de viori, violoncel, flaut și pian. O dimineață plină de culoare, ritm și voie bună.
Soliști:
Ana David – vioară
Carmen Iuga – vioară
Andreea Szekeres – violoncel
Bogdan Preda – flaut
Andreea Olariu – pian

Aranjamente: Cristian Spătaru
Prezentator: Ionuț Marian Pîrvulescu

Voices and Visions | Orchestra Facultății de Muzică și Teatru | Dirijori: Szabolcs Hermann, Christian Câșleanu
2026-01-14 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra Facultății de Muzică și Teatru a Universității de Vest din Timișoara vă invită la un concert simfonic cu un program variat, ce îmbină arii celebre și lucrări orchestrale de referință.
Partea I
Dirijor: Szabolcs Hermann
Soliști:
Anca Domuța, Ionela Andreea Katona, Ada Mârza, Noémi Nagy,
Emanuel Nicoară, Rebeca Pricopi, Bianca Țifrea, Violeta Tulbea
În program, arii de Bach, Donizetti, Händel, Mozart, Rossini, Saint-Saëns
_____________
Partea a II-a
Dirijor: Christian Câșleanu
Soliști: Oana Palconi, Lucas Kohl
În program:
Saint-Saëns – Carnavalul animalelor
Bartók – Dansuri populare românești pentru orchestră
Grieg – Peer Gynt, suita nr. 1
Concertul are loc miercuri, 14 ianuarie 2026, de la ora 19:00, la Sala Capitol.

CONCERT CORAL | Corul „Ion Românu” al Filarmonicii Banatul | Dirijor: Iosif Todea
2026-01-15 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
O seară dedicată frumuseții și expresivității muzicii corale românești, prezentată de Corul Filarmonicii, sub bagheta dirijorului Iosif Todea. Spectatorii vor putea descoperi armonii bogate, interpretări pasionale și tradiția corală autentică, într-un concert plin de sensibilitate și profunzime artistică.
Un eveniment ce onorează cultura muzicală românească și oferă o experiență sonoră emoționantă, perfectă pentru iubitorii de muzică corală.

PORTRETE ROMÂNEȘTI | Orchestra simfonică a Filarmonicii Banatul | Dirijor: Radu Popa | Solist: Andrei Gologan – pian
2026-01-16 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
O seară dedicată expresivității și diversității muzicii românești, cu lucrări semnate de patru compozitori importanți. Orchestra simfonică a Fialrmonicii Banatul, sub conducerea dirijorului Radu Popa, îl acompaniază pe pianistul Andrei Gologan, într-un program care combină momente delicate pentru pian cu pasaje simfonice impresionante.
De la rafinamentul lui N. KIRCULESCU și virtuozitatea concertului de C. PETRA-BASACOPOL, până la eleganța clasică a lui G. ENESCU și suita plină de forță a lui T. OLAH, publicul este invitat să descopere portrete muzicale ale României, într-o interpretare plină de culoare, energie și sensibilitate.
Dirijor: Radu Popa
Solist: Andrei Gologan – pian
În program:
N. KIRCULESCU – Moment muzical pentru pian și orchestră
C. PETRA-BASACOPOL – Concertul pentru pian și orchestră
G. ENESCU – Preludiu și Menuet Lent din Suita nr. 1 pentru orchestră, Op. 9
T. OLAH – Suita simfonică „Mihai Viteazul”

EROICA | Orchestra simfonică a Filarmonicii Banatul | Dirijor: Giuseppe Mengoli | Solist: Florin Iliescu – vioară
2026-01-23 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Dirijor: Giuseppe Mengoli
Solist: Florin Iliescu – vioară
În program:
ARVO PÄRT – Fratres
H. WIENIAWSKI – Concertul pentru vioară și orchestră nr. 2
L. van BEETHOVEN – Simfonia nr. 3 în mi bemol major, op. 55, Eroica
O seară dedicată reflecției și curajului în muzică, cu lucrări ce combină subtilitatea contemporană a lui Arvo Pärt, virtuozitatea solistică a lui H. Wieniawski și forța monumentală a Simfoniei Eroica de L. van Beethoven.
Orchestra simfonică a Filarmonicii Banatul condusă de Giuseppe Mengoli, îl însoțește pe violonistul Florin Iliescu într-un program ce alternează momente de introspecție, intensitate și emoție puternică, oferind publicului o experiență muzicală memorabilă, plină de expresivitate și dramatism.

LIGHT & FIRE | Orchestra simfonică a Filarmonicii Banatul | Dirijor: Daniel Geiss | Solist: Benedict Klöckner – violoncel
2026-01-30 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Dirijor: Daniel Geiss
Solist: Benedict Klöckner – violoncel
În program:
G. HOLST – Suita japoneză, op. 33
É. LALO – Concertul pentru violoncel și orchestră în re minor
I. STRAVINSKI – Suita simfonică „Pasărea de foc” (1919)
O seară plină de contraste și culoare, unde delicatețea sonoră se întâlnește cu energia explozivă. Orchestra simfonică, sub conducerea dirijorului Daniel Geiss, îl acompaniază pe violoncelistul Benedict Klöckner în interpretarea Concertului de É. Lalo, o lucrare plină de lirism și expresivitate.
De la exotismul rafinat al Suitei japoneze de G. Holst, la intensitatea și magia fascinantă a Păsării de foc de I. Stravinski, programul oferă publicului o experiență muzicală de mare impact sonor, cu momente de tensiune, emoție și strălucire orchestrală

Miracolul muzicii pentru bebeluși | Recital educativ 0-2 ani
2026-01-31 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Știați că muzica poate fi primul miracol din viața unui bebeluș?
Sâmbătă, 31 ianuarie, de la ora 11:00, la Sala Capitol vă invităm la un moment special, creat cu multă grijă și tandrețe pentru cei mai mici spectatori: Recital educativ – Miracolul muzicii pentru bebeluși (0–2 ani)
Sunete blânde de vioară și harpă, ritmuri liniștitoare și o atmosferă caldă, perfectă pentru primele întâlniri ale celor mici cu muzica.
Vor interpreta Marta Chiș la vioară și Mihaela Faur la Harpă.

DESPRE DRAGOSTE ȘI DESTIN | Concert coral - Corul „Ion Românu” | Dirijor: ROBERT DANIEL RĂDOIAȘ
2026-02-05 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Muzică romantică vocală de Johannes Brahms, în lucrări ce combină eleganța, pasiunea și expresivitatea melodică.
Corul Filarmonicii interpretează Liebeslieder Walzer, Neue Liebeslieder Walzer și Gesang der Parzen, lucrări în care Brahms explorează romantismul, fragilitatea dragostei și forța destinului prin armonii corale pline de emoție.
Interpretarea pianistică semnată de Regina și Maksym Borinov completează atmosfera caldă și intima.

FLIGHT AND FORM | Orchestra simfonică a Filarmonicii Banatul Timișoara | Dirijor: RADU POPA, solistă: SILVIA CAREDDU - flaut
2026-02-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
O seară construită în jurul mobilității, eleganței și arhitecturii sonore, în care flautista Silvia Careddu aduce strălucire și energie Concertului pentru flaut și orchestră de J. Ibert, o lucrare plină de vervă și culoare.
În a doua parte a serii, Simfonia nr. 1 de S. Toduță propune un univers sonor solid, monumental, în care formele riguroase și construcția amplă se împletesc cu expresivitatea profundă a limbajului compozitorului român.
Un contrast captivant între zborul liber al flautului și forța arhitecturală a simfoniei moderne.

THE COLORS OF SOUND | Orchestra simfonică a Fialrmonicii Banatul Timișoara | Dirijor: LEVENTE TÖRÖK, solist DANIEL CIOBANU - pian
2026-02-13 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
O seară în care paleta simfonică se transformă într-un adevărat spectacol al culorilor sonore. Suita nr. 2 din El sombrero de tres picos de M. de Falla deschide concertul cu ritmuri iberice vibrante și o conctrucție orchestrală bogată în nuanțe.
Urmează Concertul pentru pian nr. 1 de S. Prokofiev, o lucrare plină de contrast și strălucire orchestrală, în care pianistul Daniel Ciobanu devine motorul expresiv al întregii construcții.
Seara se încheie cu eleganța Simfoniei nr. 2 de L. van Beethoven, o partitură în care vitalitatea clasică și spiritul optimist sunt puse în valoare prin claritate, ritm și îmbinări melodice de o prospețime aparte.

SOLD OUT - KURTÁG 100 | Recital cameral | Vlad Popescu - vioară, Sascha Bota - violă, Julian Arp – violoncel
2026-02-19 19:00 - 20:30 | Sala Mare a Senatului UPT, Palatul Lloyd, Piața Victoriei Nr. 2, Timișoara, 300006
Filarmonica „Banatul” îl celebrează pe compozitorul György Kurtág cu prilejul împlinirii a 100 de ani de viață, printr-un recital cameral de excepție. Artiști de prestigiu internațional – Vlad Popescu (vioară), Sascha Bota (violă) și Julian Arp (violoncel) – susțin un concert special chiar în ziua aniversării compozitorului, deschizând programul cu o lucrare semnată de Kurtág.
Evenimentul are loc joi, 19 februarie 2026, ora 19:00, la Sala Senatului UPT, Palatul Lloyd
Programul recitalului reunește lucrări de György Kurtág, Johann Sebastian Bach, Béla Bartók, György Ligeti, Leó Weiner și Franz Schubert. Deschiderea serii cu o lucrare de Kurtág subliniază omagiul adus compozitorului, iar restul programului contextualizează creația sa în raport cu tradiția din care provine și cu modernitatea pe care a contribuit să o definească.
Evenimentul oferă publicului ocazia de a descoperi sau redescoperi muzica unui compozitor esențial al vremurilor noastre, într-un cadru intim și elegant și prin interpretări de înalt nivel artistic.

BEYOND THE VEIL | Orchestra simfonică a Filarmonicii Banatul Timișoara | Dirijor: Aleksandar Marković | Solistă: Nurit Stark – vioară
2026-02-20 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Mister și expresivitate sonoră, într-un concert în care fiecare lucrare explorează profunzimea și subtilitatea muzicii. A. Scriabin deschide programul cu Reverie pentru orchestră, op. 24, o piesă delicată și plină de poezie.
Urmează Concertul pentru vioară și orchestră nr. 2 în sol minor, op. 63 de S. Prokofiev, unde solista Nurit Stark explorează contrastele între lirism și virtuozitate, între dramatism și claritate orchestrală.
Seara se încheie cu Simfonia nr. 2 în do minor, op. 69 de A. Scriabin, o partitură în care tensiunea, culoarea armonică și dinamica orchestrală conduc spre un univers sonor intens și captivant.

COLOANE SONORE DIN FILME CELEBRE | Recital educativ (7–12 ani) | Dirijor: Iosif Todea
2026-02-24 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Corul „Ion Românu” al Filarmonicii Banatul Timișoara
Dirijor: Iosif Todea
Soliști:
Bianca Mihăescu – soprană
Ana Kui – mezzosoprană
Alexandru Șuca – bariton
Moderator: Adrian Jivan
În program:
Coloane sonore din filme celebre
O aventură muzicală dedicată copiilor cu vârste între 7 și 12 ani, în care magia cinematografiei prinde viață prin vocile Corului „Ion Românu” al Filarmonicii „Banatul”. Sub conducerea dirijorului Iosif Todea, alături de soliștii invitați, publicul este invitat să redescopere cele mai îndrăgite teme din filme celebre, într-o interpretare plină de farmec.
Moderatorul Adrian Jivan ghidează audiența prin universul fascinant al muzicii de film, explicând poveștile din spatele coloanelor sonore și transformând concertul într-o experiență interactivă și educativă.

Martie la Filarmonica Banatul – Pachet de 4 concerte + recital cadou
2026-02-27 18:00 - 2026-03-06 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara vă propune un pachet special la prețul de 150 lei, care include acces la 4 concerte în luna martie, plus un recital cadou.

Concertele incluse:
6 martie – DIALOGUES WITH DESTINY
13 martie – THE MUSIC MAKERS
19 martie – OMBRES ET LUMIÈRES – Recital la două piane – CADOU
20 martie – TOWARD ETERNITY
27 martie – WAVES OF LIGHT

Important: fiecărei persoane care achiziționează pachetul i se va aloca același loc pentru toate cele cinci evenimente cuprinse în pachet.

Perioada campaniei: 27 februarie – 6 martie 2026
Disponibil online și la casierie. Locuri limitate.

VIBRANT FORCES | Orchestra simfonică a Filarmonicii Banatul Timișoara| Dirijor: Gottfried Rabl | Solist: Nebojša Živković – percuție
2026-02-27 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un concert plin de ritm, energie și expresie orchestrală, în care fiecare lucrare oferă o perspectivă diferită asupra forței muzicii. Z. Kodaly deschide concertul cu Dansurile din Galanta, o piesă plină de vitalitate folclorică și culoare sonoră.
Solistul Nebojša Živković strălucește în Concertul pentru marimbă și orchestră nr. 2, combinând tehnica impresionantă cu dialogul captivant dintre marimbă și orchestră.
Programul se încheie cu Simfonia nr. 8 în fa major, op. 93 de L. van Beethoven, o lucrare clasică plină de prospețime, umor și dinamism, care aduce un final triumfător și plin de energie concertului.

DIALOGUES WITH DESTINY | Orchestra simfonică a Filarmonicii Banatul Timișoara | Dirijor: RADU POPA, solist: IONUȚ PODGOREANU – corn
2026-03-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul, dirijată de maestrul Radu Popa, vă invită să audiați în deschiderea concertului de vineri, 6 martie 2026 Simfonia nr. 21 în la major, KV 134W de a A. Mozart – o lucrare elegantă și luminoasă.
Solistul Ionuț Podgoreanu strălucește în Concertul pentru corn op.8 de F. Strauss, o lucrare expresivă în care cornul dialoghează cu orchestra într-un spectacol sonor captivant.
Programul se încheie cu Fata și Moartea de F. Schubert, orchestrată de G. Mahler, o lucrare intens emoțională, plină de dramatism și sensibilitate.

LOLLIE TUNES | Muzică din desene animate | Recital educativ (2–7 ani)
2026-03-07 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un program dedicat celor mai mici iubitori de muzică, în care muzica din desene animate prinde viață prin interpretarea artiștilor Ana David și Carmen Iuga la vioară, Andreea Szekeres la violoncel, Dorel Iuga la flaut și Andreea Olariu la pian.
Aranjamentele realizate de Cristian Spătaru transformă piesele în momente magice, iar prezentatorul Ionuț Marian Pîrvulescu ghidează micii spectatori într-o călătorie muzicală plină de imaginație și bucurie.

CONCERT PE ÎNTUNERIC | Marcel Lazăr - pian
2026-03-08 19:00 - 20:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Toate biletele pentru acest eveniment au fost vândute. Vă mulțumim pentru interes!
______
Cu ocazia zilei de 8 Martie, vă invităm la un eveniment special care schimbă perspectiva asupra modului în care ascultăm muzica. În absența luminii, atenția se mută complet către sunet, iar fiecare detaliu pianistic devine mai intens, mai personal, mai prezent. Publicul este invitat să trăiască muzica într-un mod direct, concentrat și profund, îtr-un concept creat de Moldo Crescendo.
Pianistul Marcel Lazăr propune un parcurs sonor care traversează rafinamentul impresionist al lui Claude Debussy și Maurice Ravel, forța expresivă a lui Ludwig van Beethoven, lirismul lui Frédéric Chopin și atmosfera contemplativă a lui Erik Satie.
În întuneric, muzica este cea mai frumoasă lumină.

CHAMBER CONVERSATIONS | Meesun Hong Coleman – vioară, Vlad Popescu – vioară, Anna Puig – violă, Alexey Stadler – violoncel, Thomas Hoppe – pian
2026-03-11 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
O seară dedicată dialogului muzical autentic, în care personalități marcante ale mediului academic european urcă împreună pe scenă pentru un recital cameral de excepție.
Publicul îi va putea asculta pe artiștii:Meesun Hong Coleman – vioară (prof. Linz)Vlad Popescu – vioarăAnna Puig – violă (prof. Barcelona & Freiburg)Alexey Stadler – violoncel (prof. Hamburg)Thomas Hoppe – pian (prof. Essen)
Programul serii aduce lucrări reprezentative ale repertoriului cameral:

Béla Bartók – Duo-uri pentru viori

Robert Schumann – Fantasiestücke pentru violoncel și pian

Bohuslav Martinů – Madrigaluri pentru vioară și violă

César Franck – Cvintet cu pian în fa minor

De la ecourile folclorului est-european la romantismul intens și monumentalitatea cvintetului lui Franck, evenimentul reunește diverse epoci și expresii artistice.
Evenimentul face parte din proiectul Erasmus+ – Timișoara Chamber Music Week, fiind cofinanțat prin programul Erasmus+.
